b'\n_START_ARTICLE_\nPadm\xc3\xa9 Amidala\n_START_PARAGRAPH_\nPadm\xc3\xa9 Amidala er en person i Star Wars-universet. I filmene spilles hun af Natalie Portman._NEWLINE_Hun er f\xc3\xb8dt Padm\xc3\xa9 Naberrie, men da hun i en alder af 14 bliver valgt til dronning af planeten Naboo, f\xc3\xa5r hun automatisk navnet Amidala, som er det formelle navn p\xc3\xa5 den royale leder af Naboo. Efter hendes regentperiode udl\xc3\xb8ber, bliver hun senator p\xc3\xa5 Coruscant. Hun bliver udsat for et mordfors\xc3\xb8g i Star Wars Episode II: Klonernes angreb. Hun gifter sig med Anakin Skywalker, og sammen f\xc3\xa5r de tvillingerne Luke og Leia (Organa).'